Sa peldija

Aiat comintzadu assaza-assaza
che peldija1 chi tota s'incunzera2
istat istudiende sa manera
de si che mandigare sa mundaza3.

Ma su massaju mesciat cun sa paza
su trigu, po la fagher presonera:
finas chi ch'intrat in sa peldijera
e si covacat subra sa meaza4.

Subbitu su massaju s'idet bènnere
cuntentu, ischintolzende 'e s’allegria4,
ponindesìche su calch'in s'orija.

E narat a sa misera peldija:
«Tando creias chi no ti tenia,
po ch'esseras maseda e mala a tènnere».

Su vintises de Triulas 1937

1 Peldija: pernice. Metafora ad indicare l’ingenuo imbroglione.
2Incunzera: tempo del raccolto.
3Mundaza: ciò che rimane nell’aia dopo la trebbiatura.
4Meaza: strumento in legno che serve per misurare la farina.
4Ischintolzende 'e s’allegria: sbellicandosi dalle risate.